9.16 REGOLAMENTI DWAR IT-TLUGĦ TA’ ĀURATI PERMEZZ TA’ MEKKANIŻMU KOMPUTERIZZAT L-AVVIŻ LEGALI 31 tal-2011. L-AVVIŻ LEGALI 31 tal-2011. 1. It-titolu ta’ dawn ir-regolamenti hu r-Regolamenti dwar it-Tlugħ ta’ Āurati permezz ta’ Mekkaniżmu Komputerizzat. 2. Tifsir. Għall-finijiet ta’ dawn ir-regolamenti l-espressjoni "programm komputerizzat" għandha tfisser il-Jurors’Program. 3. Responsabbiltà tar-Reġistratur. Kap. 9. (1) Għandu jkun hemm programm komputerizzat fejn jinżammu l-listi tal-ġurati li jkunu ttellgħu skont id-disposizzjonijiet tal-Kodiċi Kriminali biex iservu bħala ġurati quddiem il-Qorti Kriminali, liema programm komputerizzat ser ikun taħt ir-responsabbiltà ta’ u jiġi mħaddem mir-Reġistratur tal-Qrati u Tribunali Kriminali jew minn dawk il-persuni oħra li huwa jista’ jagħżel li jiddelega. (2) Il-programm komputerizzat għandu jkun aċċessibbli biss għal dawk il-persuni identifikati mir-Reġistratur minn żmien għal żmien. 4. (1) Id-data ta’ din is-sistema ser tkun miżmuma fil-programm komputerizzat tal-Qorti u kull aġġustament jew tibdil f’dik id-data għandha tkun reġistrata fil-programm komputerizzat stess. (2) Il-programm komputerizzat juża bħala metodu tal-għażla it-tlugħ tal-ġurati bix-xorti. (3) Kap.9. Kap. 9. Il-lista tal-ġurati, ladarba maħruġa mill-Bord tal-Āurati skont id-dispożizzjonijiet tal-artikolu 606 tal-Kodiċi Kriminali, għandha tiddaħħal fil-programm komputerizzat miżmuma għal dan il-għan mir-Reġistratur, mil-liema lista għandhom jiġu magħżula u mtellgħa dawk il-ġurati lil-Qorti tista’ tordna li għandhom jittellgħu. 5. (1) L-ismijiet tal-persuni magħżula bħala ġurati bil-programm komputerizzat skont l-artikolu 605(11) tal-Kodiċi Kriminali għandhom jiġu mqassma f’żewġ kategoriji: (a) ġurati u (b) ġurati speċjali. (2) Dawn il-listi għandhom jinżammu fil-programm komputerizzat skont l-artikolu 605(12) tal-Kodiċi Kriminali taħt ir-responsabbiltà tar-Reġistratur b’mod sikur. 6. Publikazzjoni tal-ismijiet fil-Gazzetta. Kap. 9. Il-listi tal-ġuratimtellgħa bil-programm komputerizzat għandhom jiġu ppublikati fil-Gazzetta bl-istess modumanjiera stabbilita fl-artikolu 606(5) tal-Kodiċi Kriminali. 7. Formazzjoni tal-ġuri. Kap. 9. Skont id-dispożizzjonijiet tal-artikolu 611 tal-Kodiċi Kriminali, ir-Reġistratur għandu jaqra jgħajjat il-listi tal-ġurati u minn dawn għandu jtella’ bix-xorti dawk il-ġurati bil-programm komputerizzat.